MUZEJ GRADA ILOKA

Šetalište oca Mladena Barbarića 5

32236 Ilok

Ur. broj: 234-21

U Iloku, 8. rujna 2021. godine

Sukladno odredbama članka 23., stavak 2.10.1 Pravilnika o unutarnjem ustrojstvu i načinu rada Muzeja grada Iloka, Povjerenstvo za provedbu natječaja za zapošljavanje muzejskog pedagoga na neodrđeno vrijeme daje sljedeću

**OBAVIJEST I UPUTU**

**kandidatima/kandidatkinjama u postupku natječaja**

**I. OBJAVA NATJEČAJA**

Vršiteljica dužnosti ravnatelja Muzeja grada Iloka raspisala je Natječaj za muzejskog pedagoga na neodređeno vrijeme (u daljnjem tekstu: Natječaj).

Natječaj je objavljen 1. rujna 2021. godine u „Narodnim novinama“ broj 95, na službenim web-stranicama Muzeja grada Iloka, [www.mgi.hr](http://www.mgi.hr), i na stranicama Hrvatskog zavoda za zapošljavanje.

Rok za podnošenje prijava traje zaključno do 8. rujna 2021. godine

**Opis poslova:**

Sukladno važećim aktima, pravilnicima i zakonima, muzejski pedagog:

**-** izrađuje i provodi pedagoško-andragoške edukativne programe,

- izrađuje i provodi planove za grupne posjete učenika i studenata Muzeju,

- u suradnji s kustosima izrađuje program vodstava za vrtiće, osnovne i srednje škole te

zainteresirane skupine građana,

- surađuje s Institutom za pedagogijska istraživanja te Fakultetom pedagogijskih znanosti,

- u dogovoru s kustosima organizira i vodi rad muzejskih radionica,

- potiče i organizira predavanja ili seminare za nastavnike i pedagoge vrtića i škola,

- održava stručna predavanja i vodi kroz stalne postave i povremene izložbe,

- obavlja istraživanja i analize potreba i interesa i potreba za posjete Muzeju,

- surađuje u stalnim i povremenim publikacijama koje promiču muzejsku djelatnost,

- izrađuje prijedloge i koncepcije za priređivanje didaktičkih i drugih izložbi,

- vodi evidenciju i potiče aktivnu suradnju sa školama,

- obavlja stručnu korespondenciju i kontaktira sa srodnim ustanovama u svrhu razmjene

podataka i informacija na edukativnom planu,

- sudjeluje kod postavljanja stalnih i povremenih izložbi,

- vodi razne muzejske igraonice,

- sudjeluje u radu stručnih povjerenstava muzeja,

- stručno se usavršava i sudjeluje na stručnim skupovima i putovanjima,

- pruža stručne informacije korisnicima u okviru svoga djelokruga rada,

- surađuje na izradi publikacija (plakata, pozivnica…) koje izdaje Muzej,

- obavlja i druge poslove i zadatke iz svog djelokruga rada prema nalogu i uputi ravnatelja.

**Mjesto rada:** Ilok

**Podaci o plaći**:

Plaća je utvrđena Pravilnikom o plaćama, naknadama plaće i ostalim materijalnim pravima djelatnika s koeficijentima složenosti poslova te osnovnu plaću čini umnožak osnovice za obračun plaće i koeficijenta prema složenosti poslova na koje je službenik i namještenik raspoređen, uvećan za 0,5 % za svaku navršenu godinu radnog staža.

Koeficijent za obračun plaće određen je Pravilnikom o plaćama, naknadama plaće i ostalim materijalnim pravima djelatnika u visini od 2,2571, a osnovica za obračun plaće utvrđena je Odlukom o visini osnovice za obračun plaće službenika i namještenika u upravnim tijelima Grada Iloka („Službeni vjesnik“ Vukovarsko-srijemske županije br. 13/17) u iznosu od 3.576,19 kuna bruto.

**Prethodna provjera znanja i sposobnosti obuhvaća:**

1. pisano testiranje

2. intervju

Područje testiranja: muzejska djelatnost te pravni i drugi izvori za pripremanje kandidata za testiranje:

- Zakon o muzejima (NN 110/15)

- Pismeni ispit o temi: Uloga i važnost pedagoške djelatnosti i suvremene komunikacije u muzejskim institucijama

**Način obavljanja prethodne provjere znanja i sposobnosti:**

1. Po dolasku na provjeru znanja od kandidata/kinja će biti zatraženo predočavanje odgovarajuće identifikacijske isprave radi utvrđivanja identiteta. Kandidati/kinje koji ne mogu dokazati identitet, kao i osobe za koje se utvrdi da nisu podnijele prijavu na natječaj za radno mjesto za koje se obavlja provjera znanja, neće moći pristupiti provjeri znanja.
2. Za kandidata/kinju koji/a ne pristupi provjeri znanja smatrat će se da je povukao/la prijavu na natječaj.
3. Po utvrđivanju identiteta, kandidatima/kinjama će biti podijeljen test za pisanu provjeru znanja.
4. Pisana provjera traje 60 minuta (pisano testiranje).
5. Kandidati/kinje su dužni/e pridržavati se utvrđenog vremena i rasporeda provjere znanja.
6. Za vrijeme provjere znanja i sposobnosti u prostoriji za testiranje nije dopušteno:

* koristiti se bilo kakvom literaturom, odnosno bilješkama,
* koristiti mobitel ili druga komunikacijska sredstva,
* napuštati prostoriju u kojoj se odvija provjera znanja i sposobnosti,
* razgovarati s ostalim kandidatima/kinjama, odnosno na bilo koji način remetiti koncentraciju kandidata/kinja.

1. Kandidati/kinje koji/e se ponašaju neprimjereno i/ili koji prekrše pravila bit će udaljeni/e s provjere znanja. Njihov rezultat neće se razmatrati i smatrat će se da su povukli prijavu na Natječaj.
2. Za pisanu provjeru znanja dodjeljuje se maksimalno 10 bodova ili se utvrđuje 0 bodova. Smatra se da su kandidati/kinje uspješno položili/e test ako su ostvarili najmanje 50 % (5 bodova) na testiranju.
3. Kandidate/kinje koji/e su uspješno položili/e pisani test Povjerenstvo poziva da pristupe razgovoru (intervjuu) kojim Povjerenstvo utvrđuje interese, profesionalne ciljeve i motivaciju za rad u Muzeju. Rezultati intervjua boduju se do maksimalno 10 bodova.
4. Nakon provedenog testiranja i intervjua Povjerenstvo utvrđuje **Rang listu kandidata/kinja** prema ukupnom broju bodova ostvarenih na pisanom testiranju i razgovoru.
5. Povjerenstvo izrađuje i, uz ranije utvrđenu Rang listu kandidata/kinja, podnosi vršiteljici dužnosti ravnatelja **Izvješće o provedenom postupku provjere znanja i sposobnosti**, a koje potpisuju svi članovi.
6. V. d. ravnatelja, uz prethodnu suglasnost Upravnog vijeća, donosi **Odluku o prijmu u službu** kandidata/kinje. Odluka će biti dostavljena svim kandidatima/kinjama prijavljenima na Natječaj. Kandidat koji nije primljen može podnijeti žalbu na ovu Odluku u roku od petnaest (15) dana od dana dostave iste, koja se vrši objavom na web stranici i oglasnoj ploči Muzeja grada Iloka.
7. Kandidat/kinja kojeg se, nakon prethodne provjere znanja i sposobnosti, uputi na provjeru zdravstvene sposobnosti **mora** dostavi uvjerenje o zdravstvenoj sposobnosti u roku od osam (8) dana, a prije potpisivanja ugovora o radu.
8. **Poziv za provjeru znanja i sposobnosti biti će objavljen na službenoj web-stranici i oglasnoj ploči Muzeja grada Iloka najmanje pet (5) dana prije testiranja.**

**Dodatne upute i informacije**

Od dana objave u „Narodnim novinama“, odnosno na web-stranici Muzeja grada Iloka i web stranicama Hrvatskog zavoda za zapošljavanje, počinje teći rok od osam (8) dana za podnošenje prijava na natječaj. Stoga je posljednji dan za podnošenje prijava na natječaj, predajom pošti (preporučeno) ili neposredno u Muzej, zaključno s danom 8. rujna 2021. godine.

Molimo podnositelje da **prijavi prilože sve isprave naznačene u Natječaju** – neuredna prijava isključuje podnositelja/icu iz postupka. **Do dana isteka natječajnog roka** prijave je moguće dopuniti. Dopuna se predaje na isti način kao i prijava. Nakon isteka natječajnog roka nema mogućnosti dostave dokumentacije, bez obzira na razloge.

Kandidat/kinja može tijekom natječajnog postupka pisanim putem povući prijavu.

**Predsjednik Povjerenstva**